સ્પંદન ટ્રસ્ટના પ્રમુખ ડો.પાર્થ ગોલ ના માર્ગદર્શન હેઠળ આ કાર્યક્રમનું આયોજન કરવામાં આવ્યુ હતું. તા.૧૧ ફેબ્રુઆરી ના રોજ કે.એસ.દઢીયા મૂક બધિર વિદ્યાલયમાં ચિત્રસ્પર્ધાનું આયોજન કરવામાં આવ્યુ હતુ ત્યારે આ વેલેન્ટાઈન ડેની ઉજવણી આ મૂકબધિર બાળકો સાથે કરવાની પરવાનગી લેવામાં આવી હતી. તા.૧૪ ફેબ્રુઆરીના રોજ બધા સભ્યો સવારે અગાઉ નક્કી કરેલ સ્થળે એકઠા થયા. ત્યાર પછી કે.એસ.દઢીયા.મૂક બધિર વિદ્યાલય પહોંચ્યા. પછી કુલ ૨૮ બાળકોને સોલા ભાગવત પાસે આવેલ મંદિરમાં આઉટીંગ માટે લઈ જવામાં આવ્યા. ત્યા પહોંચ્યા પછી પ્રથમ બાળકોને સાઈન ભાષામાં થોડુ આધ્યાત્મિક જ્ઞાન આપવામાં આવ્યુ હતુ. ત્યાર બાદ બાળકો સાથે વિવિધ રમતો (ફુટબોલ, ફુલરેકેટ, પકડાપકડી, લંગડી, ઉભી ખો વગેરે) રમવામાં આવી હતી. ત્યારબાદ મૂકબધિર બાળાઓ દ્વારા ડાન્સ તેમજ ગરબા કરવામાં આવ્યા હતા. સાંજે બધા પરત આવ્યા હતા.